নুরুল হক নুর

নুরুল হক নুর বাংলাদেশের একজন ছাত্রনেতা। ২০১৮ সালের কোটা সংস্কার আন্দোলনের সময় বাংলাদেশ ছাত্র অধিকার পরিষদ অন্যতম যুগ্ম-আহ্বায়ক হিসেবে তিনি আলোচনায় আসেন। তিনি ২০১৯ সালের ঢাকা বিশ্ববিদ্যালয় কেন্দ্রীয় ছাত্র সংসদের (ডাকসু) নির্বাচনে সহ-সভাপতি (ভিপি) নির্বাচিত হন। তিনি রাজনৈতিক দল গণঅধিকার পরিষদ প্রতিষ্ঠা করেন। বর্তমানে তিনি ছাত্র, যুব ও প্রবাসী অধিকার পরিষদের সমন্বয়ক ও গণ অধিকার পরিষদের একাংশের সভাপতি। নুরুল হক নুর বরিশাল বিভাগের পটুয়াখালী জেলার গলাচিপা উপজেলার বৃহত্তর চর কাজল ইউনিয়ন বর্তমান চর বিশ্বাস ইউনিয়নে জন্মগ্রহণ করেন। তার পিতা ইদ্রিস হাওলাদার একজন ব্যবসায়ী এবং সাবেক ইউনিয়ন পরিষদ সদস্য ও মাতার নাম নিলুফা বেগম। তিন ভাই ও পাঁচ বোনের মধ্যে নুর দ্বিতীয়। নুর পটুয়াখালীর চর বিশ্বাস জনতা মাধ্যমিক বিদ্যালয়ে সপ্তম শ্রেণি পর্যন্ত পড়াশোনা করেছেন। গাজীপুরের কালিয়াকৈর গোলাম নবী মাধ্যমিক বিদ্যালয়ের বিজ্ঞান বিভাগ থেকে ২০১০ সালে মাধ্যমিক এবং ঢাকার উত্তরা হাই স্কুল এন্ড কলেজ থেকে ২০১২ সালে উচ্চ মাধ্যমিক সম্পন্ন করে ঢাকা বিশ্ববিদ্যালয়ের ইংরেজি বিভাগে ২০১৩–১৪ শিক্ষাবর্ষে ভর্তি হন। নুরুল হক নুর বাংলাদেশের অন্যতম আলোচিত ছাত্র আন্দোলন কোটা সংস্কার আন্দোলনের সময় বাংলাদেশ সাধারণ ছাত্র অধিকার সংরক্ষণ পরিষদের অন্যতম যুগ্ম-আহ্বায়ক হিসেবে দায়িত্ব পালন করেন। এর আগে তিনি ঢাকা বিশ্ববিদ্যালয়ের ছাত্রলীগের মুহসিন হলের উপ-মানব উন্নয়ন বিষয়ক সম্পাদক ছিলেন। স্কুল জীবনে তিনি ছাত্রলীগের স্কুল কমিটির দপ্তর সম্পাদক ছিলেন। এছাড়াও তিনি বিতর্ক, অভিনয়সহ বিভিন্ন স্বেচ্ছাসেবী সংগঠনের সঙ্গে যুক্ত। জুন ২০২০ সালে নুর তরুণদের নেতৃত্বে একটা নতুন রাজনৈতিক দল তৈরি করার ব্যাপারে প্রকাশ্যে ঘোষণা দেন। অর্থনীতিবিদ ড. রেজা কিবরিয়া ও নুরুল হক নুরের নেতৃত্বে ‘বাংলাদেশ গণ অধিকার পরিষদ’ নামে নতুন একটি রাজনৈতিক দলের ঘোষণা দেওয়া হয়। ২০২১ সালের ২৬ অক্টোবর ঢাকায় পল্টনের প্রিতম জামান টাওয়ারে অবস্থিত দলটির কার্যালয়ে আনুষ্ঠানিকভাবে দলের নাম ঘোষণা করেন নুরুল হক নুর। ২০২৩ সালের জুন মাসে গণঅধিকার পরিষদের রেষারেষি জেরে দলের সদস্য সচিব নুরুল হক নুর ও রাশেদ খাঁনকে অব্যাহতির ঘোষণা আসে আহবায়ক ড. রেজা কিবরিয়ার পক্ষ থেকে। ২০২৩ সালের ১০ই জুলাই গণ অধিকার পরিষদের একাংশের কাউন্সিলে সভাপতি নির্বাচিত হন নুরুল হক নুর। ২২ ডিসেম্বর ২০১৯ সালে ভারতের নাগরিকত্ব সংশোধনী আইন ও জাতীয় নাগরিক নিবন্ধনের বিরুদ্ধে আন্দোলনকারী শিক্ষার্থীদের প্রতি সংহতি জানিয়ে ঢাকা বিশ্ববিদ্যালয়ের রাজু ভাস্কর্যের পাদদেশে সমাবেশের কর্মসূচি দেয় নুরুল হক নূর। ওই সমাবেশে মুক্তিযুদ্ধ মঞ্চের নেতা-কর্মীরা বাধা দিতে গেলে সংঘর্ষ বাঁধে৷ সংঘর্ষে দু’পক্ষের ধাওয়া পাল্টা ধাওয়া হয়। একপর্যায়ে ঢাকা বিশ্ববিদ্যালয় কেন্দ্রীয় ছাত্র সংসদ ভবনে নুর ও তার সংগঠন বাংলাদেশ সাধারণ ছাত্র অধিকার সংরক্ষণ পরিষদ সদস্যদের ওপর মুক্তিযুদ্ধ মঞ্চের কর্মীরা হামলা করে। এতে নুরসহ তার সংগঠনের একাধিক ছাত্র আহত হয়। ২৪ ডিসেম্বর ২০১৯ সালে পুলিশ বাদী হয়ে শাহবাগ থানায় মামলা দায়ের করে এবং হামলার সাথে জড়িত থাকার অভিযোগে মুক্তিযুদ্ধ মঞ্চের তৎকালীন সাধারণ সম্পাদক আল মামুন, ঢাকা বিশ্ববিদ্যালয় শাখার সাধারণ সম্পাদক ইয়াসিন আরাফাত তূর্য এবং দপ্তর সম্পাদক মেহেদী হাসান শান্তকে গ্রেফতার করা হয়৷ ২০১৯ সালের ডিসেম্বর পর্যন্ত নুর বিভিন্ন আন্দোলনে সাতবার হামলার শিকার হন। ২ আগষ্ট ২০২৩ সালে ছাত্র অধিকার পরিষদের ডাকা সমাবেশে যোগ দিতে শাহবাগ মোড় থেকে টিএসসির দিকে মিছিল নিয়ে গেলে হামলার স্বীকার হন নুর, এতে নুরকে গুরুতর আহত অবস্থায় ঢাকা মেডিকেল কলেজ হাসপাতালে নিয়ে যাওয়া হয়। নুরের দাবি অনুযায়ী তাদের উপর হামলা করেছিল ছাত্রলীগের নেতাকর্মীরা, যদিও এতে ছাত্রলীগের সম্পৃক্ততা অস্বীকার করেছেন সংগঠনটির দায়িত্বশীল নেতারা। ২০১৯ সালে ডাকসু নির্বাচন চলাকালীন রোকেয়া হলের প্রভোস্টকে লাঞ্ছিত ও ভাঙচুরের অভিযোগে নুরুল হক সহ ৫ জনের বিরুদ্ধে মামলা হয়। এছাড়া তার বিরুদ্ধে ইসরাইলের গোয়েন্দা সংস্থা মোসাদের এজেন্ট মেন্দি এন সাফাদির সঙ্গে বৈঠক করে বাংলাদেশের নির্বাচিত সরকার উৎখাতের রাষ্ট্রবিরোধী ষড়যন্ত্রে লিপ্ত হওয়ার অভিযোগ রয়েছে। নুরুল হক নুর ব্যক্তিগত জীবনে ২০১৬ সালে চরবিশ্বাস ইউনিয়ন আওয়ামী লীগের নেতা হাতেম মাস্টারের মেয়ে মারিয়া আক্তার লুনার সাথে বিবাহ বন্ধনে আবদ্ধ হন। লুনা মাধ্যমিক বিদ্যালয়ে শিক্ষকতা করছেন। বর্তমানে এই দম্পতির দুই(০২) কন্যা সন্তান আছে। ২০২০ সালে ২১ সেপ্টেম্বর নূরসহ সাত জনকে আটক করার কয়েক ঘণ্টা পর তাদেরকে ছেড়ে দেওয়া হয়েছিল। নূরসহ ছয়জনের বিরুদ্ধে ঢাকা বিশ্ববিদ্যালয়ের এক ছাত্রী ধর্ষণের মামলা করেছিল। সেই মামলার বিরুদ্ধে শাহবাগে বিক্ষোভ করছিলেন নুরুল হক নুর ও সাধারণ ছাত্র পরিষদ নামে তার সংগঠনের সদস্যরা। সেই বিক্ষোভ চলাকালীন তাদের আটক করা হয় এবং কিছুক্ষন পর মুচলেকা দিয়ে ছেড়ে দেওয়া হয়। ২০২৪ সালে কোটাবিরোধী আন্দোলনের সময় নূরকে পুনরায় গ্রেফতার করা হয়। নুরুল হক নুরকে ৫ দিনের রিমান্ড শেষে কারাগারে পাঠানো হয়। মামলার এজাহারে তিনি ৩০০ কোটি টাকা ক্ষতি করেছেন অভিযোগ করা হয়। নূর রিমান্ডে বর্বরোচিত নির্যাতনের অভিযোগ করেন। ৮ জানুয়ারি ২০২১ সালে যুব অধিকার পরিষদের টাঙ্গাইল জেলা শাখা এক প্রতিনিধি সভায় নুরকে "গণবন্ধু" উপাধিতে ভূষিত করে একটি ক্রেস্ট প্রদান করে। "ডাকসুর ভিপি হওয়া পর যা বললেন নুরুর বাবা"। দৈনিক নয়া দিগন্ত। ১২ মার্চ ২০১৯। সংগ্রহের তারিখ ১২ মার্চ ২০১৯।  "ছাত্রলীগ নিয়ে নুরের স্মৃতিচারণ"। বাংলা ট্রিবিউন। ২০২১-০৪-১০ তারিখে মূল থেকে আর্কাইভ করা। সংগ্রহের তারিখ ২০২১-০৪-১০।  "কোটা আন্দোলনের নেতা থেকে ডাকসুর ভিপি"। প্রথম আলো। সংগ্রহের তারিখ ২০১৯-০৩-১৪।  "ডাকসুর নতুন ভিপি কে এই নুরুল হক"। বিবিসি। ২০১৯-০৩-১৩। সংগ্রহের তারিখ ২০১৯-০৩-১৪।  "ছাত্ররাজনীতিতে নতুন ধারা"। প্রথম আলো। সংগ্রহের তারিখ ২০১৯-০৩-১৪।  "নুরুল ভিপি, রাব্বানী জিএস"। প্রথম আলো। ১২ মার্চ ২০১৯। সংগ্রহের তারিখ ১২ মার্চ ২০১৯।  "ডাকসুতে ছাত্রলীগের শোভন পরাজিত, নুরুল ভিপি, তুমুল প্রতিবাদ ছাত্রলীগের"। বিবিসি বাংলা। ১২ মার্চ ২০১৯। সংগ্রহের তারিখ ১২ মার্চ ২০১৯।  "ভিপি নুরুল হক নুরু, জিএস গোলাম রাব্বানী"। কালের কন্ঠ। ১২ মার্চ ২০১৯। সংগ্রহের তারিখ ১২ মার্চ ২০১৯।  "ডাকসুর ভিপি নুরুল হক নুর"। somoynews.tv। ১২ মার্চ ২০১৯। সংগ্রহের তারিখ ১৬ মার্চ ২০১৯।  "২৮ বছর পর ডাকসুর ২৫তম ভিপি নূর"। banglanews24.com। ১২ মার্চ ২০১৯।  "পেশাজীবী অধিকার পরিষদের আহ্বায়ক কমিটি গঠন"। নয়া দিগন্ত। সংগ্রহের তারিখ ২০২১-১০-০৪।  "গণঅধিকার পরিষদের একাংশের সভাপতি নুর, সম্পাদক রাশেদ"। যুগান্তর। সংগ্রহের তারিখ ২০২৪-০৭-০৬।  "গণঅধিকার পরিষদের দুই অংশ মারমুখী অবস্থানে"। প্রতিদিনের বাংলাদেশ।  "সভাপতি নুরুল হক, সাধারণ সম্পাদক রাশেদ খান"। প্রথম আলো। ২০২৩-০৭-১০। সংগ্রহের তারিখ ২০২৩-০৭-১১।  "আমার ছেলের দ্বারা দেশের মঙ্গল হোক: ভিপি নুরের বাবা"। যুগান্তর। সংগ্রহের তারিখ ২০১৯-০৩-১৪।  "আতঙ্কে রয়েছেন কোটা আন্দোলনের চার শীর্ষ নেতা"। বিবিসি। ১৬ এপ্রিল ২০১৮। সংগ্রহের তারিখ ১২ মার্চ ২০১৯।  "প্রধানমন্ত্রীর মাঝে হারানো মায়ের চেহারা খুঁজে পেয়েছি: নূর"। bangla.bdnews24.com। ২০২০-০৭-০৪ তারিখে মূল থেকে আর্কাইভ করা। সংগ্রহের তারিখ ২০১৯-০৩-১৮।  "নতুন নেতৃত্ব বেছে নেওয়ার নির্বাচন"। প্রথম আলো। ১১ মার্চ ২০১৯। সংগ্রহের তারিখ ১২ মার্চ ২০১৯।  "ডাকসুর নব-নির্বাচিত ভিপি নুরকে ছাত্রলীগের ধাওয়া"। প্রিয়.কম। ২০১৯-০৫-০৯ তারিখে মূল থেকে আর্কাইভ করা। সংগ্রহের তারিখ ২০১৯-০৩-১৪।  "শিক্ষার্থীদের চাওয়া-পাওয়াকেই সবসময় প্রাধান্য দেব: ছাত্রবন্ধু নুর"। যুগান্তর। সংগ্রহের তারিখ ২০১৯-০৩-১৪।  "চমক দেখা যাবে"। mzamin.com। ১২ জুন ২০২০। সংগ্রহের তারিখ জুন ১২, ২০২০।  "আমি আ লীগ-বিএনপির রাজনীতি করি না, নতুন দল করব!"। kalerkantho.com। ১১ জুন ২০২০। সংগ্রহের তারিখ জুন ১২, ২০২০।  "নুর-রেজার নতুন রাজনৈতিক দল 'গণ অধিকার পরিষদ'"। jagonews24.com। সংগ্রহের তারিখ ২০২১-১০-২৬।  "গণঅধিকার পরিষদে অস্থিরতা"। ২০ জুন ২০২৩।  "গণ অধিকার পরিষদ: একাংশের কাউন্সিলে সভাপতি নুর"।  Welle (www.dw.com), Deutsche। "মুক্তিযুদ্ধ মঞ্চের ওরা কারা? | DW | 23.12.2019"। DW.COM। সংগ্রহের তারিখ ২০১৯-১২-২৫।  "ভিপি নুরুল ও মুক্তিযুদ্ধ মঞ্চের পাল্টাপাল্টি মামলা"। প্রথম আলো। সংগ্রহের তারিখ ২০১৯-১২-২৫।  "কারা এই মুক্তিযুদ্ধ মঞ্চ?"। প্রথম আলো। সংগ্রহের তারিখ ২০১৯-১২-২৫।  "নুরের মামলার বাদী পুলিশ, মূল এজাহারও পুলিশের"। DW.COM। সংগ্রহের তারিখ ২০১৯-১২-২৫।  "ডাকসু কার্যালয়ে ভিপি নুরুল হকের ওপর হামলা"। ২০১৯-১২-২২। সংগ্রহের তারিখ ২০১৯-১২-২৫।  "ভিপি নুরের আঙুল ভেঙে দিল ছাত্রলীগ, ভারতীয় গণমাধ্যমে বিস্ময়"। যুগান্তর। সংগ্রহের তারিখ ২০১৯-১২-২৫।  "মুক্তিযুদ্ধ মঞ্চের দুই নেতা আটক"। DW.COM। সংগ্রহের তারিখ ২০১৯-১২-২৫।  "7 ATTACKS ON DUCSU VP NURUL HAQUE NUR"। দ্য ডেইলি স্টার (ইংরেজি ভাষায়)। ২০১৯-১২-২৫। সংগ্রহের তারিখ ২০১৯-১২-২৭।  "ঢাবিতে নুরের ওপর ফের ছাত্রলীগের হামলা"। mzamin.com। সংগ্রহের তারিখ ২০২৩-০৮-০৩।  "ছাত্রলীগের হামলায় নুরসহ আহত ১৩"। Jugantor। সংগ্রহের তারিখ ২০২৩-০৮-০৩।  "ঢাকা বিশ্ববিদ্যালয়ে নুরের উপর হামলা"। bdnews24। ২০২৩-০৮-০৩ তারিখে মূল থেকে আর্কাইভ করা। সংগ্রহের তারিখ ২০২৩-০৮-০৩।  "নুরুলসহ পাঁচজনের বিরুদ্ধে মামলা"। প্রথম আলো। ১২ মার্চ ২০১৯। সংগ্রহের তারিখ ১২ মার্চ ২০১৯।  "সদ্য ভিপি হওয়া নূরসহ ৫ জনের বিরুদ্ধে মামলা"। banglanews24.com। ১২ মার্চ ২০১৯।  "নুরের বিরুদ্ধে মোসাদের এজেন্টের সঙ্গে বৈঠকের অভিযোগ"। Bangla Tribune। সংগ্রহের তারিখ ২০২৩-০৮-০৭।  প্রতিবেদক, জ্যেষ্ঠ। "মোসাদের সঙ্গে নুরের বৈঠকের খবর ফিলিস্তিনি দূতের; নুর বলছেন, ভিত্তিহীন"। bdnews24। ২০২৩-০৮-০৭ তারিখে মূল থেকে আর্কাইভ করা। সংগ্রহের তারিখ ২০২৩-০৮-০৭।  "মোসাদ সদস্যের সঙ্গে ভিপি নুরের বৈঠক তদন্ত দাবি পীর ফজলুর"। banglanews24.com। ২০২৩-০১-০৯। সংগ্রহের তারিখ ২০২৩-০৮-০৭।  "বাবা হলেন ভিপি নুর"। যুগান্তর। ২০ সেপ্টেম্বর ২০১৯। সংগ্রহের তারিখ মে ১১, ২০২০।  "পুলিশের কাজে বাধা দেওয়ার অভিযোগে নূর আটক, পরে মুক্ত"। বিবিসি বাংলা। সংগ্রহের তারিখ ২০২০-০৯-২২।  Superadmin। "গণঅধিকার পরিষদের নুরুল হক নূর আটক"। www.amadershomoy.com (ইংরেজি ভাষায়)। সংগ্রহের তারিখ ২০২৪-০৯-৩০।  রিপোর্ট, স্টার অনলাইন (২০২৪-০৭-২৬)। "রিমান্ড শেষে কারাগারে ডাকসুর সাবেক ভিপি নুর"। The Daily Star Bangla (ইংরেজি ভাষায়)। সংগ্রহের তারিখ ২০২৪-০৯-৩০।  "রিমান্ড শেষে কারাগারে নুরুল হক নুর"।  "ভিপি নুর কারাগারে নির্যাতনের অভিযোগ"। দেশ রূপান্তর।  bdnews24.com। "সেতু ভবনে নাশকতা: নুর কারাগারে, রিমান্ডে নির্যাতনের অভিযোগ"। সেতু ভবনে নাশকতা: নুর কারাগারে, রিমান্ডে নির্যাতনের অভিযোগ (ইংরেজি ভাষায়)। সংগ্রহের তারিখ ২০২৪-০৯-৩০।  https://www.facebook.com/rtvonline। "রিমান্ড শেষে কারাগারে নুরুল হক নুর"। RTV Online। সংগ্রহের তারিখ ২০২৪-০৯-৩০।  "'গণবন্ধু' উপাধি পেলেন ভিপি ‍নুর"। বাংলা ট্রিবিউন। ১৫ জানুয়ারি ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)